[bookmark: _GoBack]ZÁPISNICA Z PEDAGOGICKEJ RADY KONANEJ DŇA 31. 08. 2026  

Program:
1. Otvorenie pedagogickej rady
2. Oznámenie o zmenách v personálnom zastúpení v MŠ
3. Organizačné pokyny na školský rok 2026/2027
4. Plán osobného profesijného rozvoja
5. Vedenie školskej kroniky
6. Školský program ovocie, zelenina, mlieko
7. Prerokovanie návrhu ŠKVP Farebná škôlka a jeho dodatkov
8. Prerokovanie návrhu Plánu práce na školský rok 2026/2027
9. Dodržiavanie pracovnej náplne a dbanie na bezpečnosť detí
10.  Prerokovanie dodatku k Školskému poriadku  MŠ Dolná Mariková
11. Záver pedagogickej rady

K bodu 1
     Pani riaditeľka MŠ privítala prítomných členov pedagogickej rady a oboznámila ich s programom PR. Bola prekontrolovaná uznášaniaschopnosť zasadnutia. Z celkového počtu 6 členov PR boli prítomní všetci členovia. Za zapisovateľa bola určená Mgr. Zdenka Jurenová a za overovateľa Mgr. Monika Surmová.

K bodu 2
     Pani riaditeľka oboznámila prítomných členov PR so skutočnosťou, že od 1. septembra 2026 sa zástupkyňou p. riaditeľky sa stala Bc. Lucia Zapalačová.  Pedagogický asistent v šk. roku 2026/2027 bude zastávať svoju pozíciu s úväzkom 50 %. K prevádzkovým zamestnancom sa v šk. roku 2026/2027 pridá na čiastočný úväzok p. Pilarová. 

K bodu 3
     V tomto bode bolo určené triednictvo na šk. rok 2026/2027 nasledovným spôsobom:
I. trieda – Bc. Lucia Zapalačová
II. trieda – Bc. Daniela Hofericová
III. trieda – p. Jana Ištoková
Diskutovalo sa o adaptácii novoprijatých detí. Triedne učiteľky boli poverené, aby komunikovali so zákonnými zástupcami o adaptácii novoprijatých detí a ich pobyte v MŠ individuálne s prihliadnutím na potreby jednotlivých detí. Členovia PR boli požiadaní, aby zákonným zástupcom novoprijatých detí na začiatku šk. roka 2026/2027 odovzdali nasledovné tlačivá – Plnomocenstvo, Dotazník novoprijatých detí, GDPR. Po ich vyzbieraní sa tieto stanú súčasťami Osobných spisov detí. Zákonným zástupcom všetkých detí sa na začiatku šk. roka dá vypísať Vyhlásenie o bezinfekčnosti. Osobné spisy detí majú byť skompletizované do 14. septembra 2026. Vstupná diagnostika všetkých detí má byť uskutočnená do 15. októbra 2026. Táto bude tiež súčasťou Osobných spisov detí. V prípade nástupu dieťaťa do MŠ v priebehu šk. roka 2026/2027 sa od zákonných zástupcov bude vyžadovať listinná podoba prihlášky. V riadnom termíne sa prihlášky do MŠ na nasledujúci šk. rok 2027/2028 budú podávať cez systém e-prihlášky. 

K bodu 4
     V tomto bode boli PR oboznámení o povinnosti vytvoriť a viesť Plán osobného profesijného rozvoja. Prvým aktualizačným vzdelávaním v tomto šk. roku, ktoré absolvujú všetci pedagogickí zamestnanci je webinár od Inšpirácie – Dieťa zo sociálne znevýhodňujúceho prostredia a jeho špecifiká vo výchovno-vzdelávacom procese s diskusiou. Každý pedagogický zamestnanec je povinný sa na dané vzdelávanie prihlásiť. V prípade absolvovania inovačného vzdelávania je potrebné odovzdať p. riaditeľke a p. ekonómke doklad o ukončení. V prípade absolvovania aktualizačného, inovačného a iných druhov vzdelávania je potrebné vytlačiť materiály,  uložiť ich a tak sprístupniť ostatným pedagogickým zamestnancom do šanóna v II. triede, taktiež uložiť materiály do adresára v PC v II. triede. 
K bodu 5
     V tomto bode bola vedením Školskej kroniky MŠ Dolná Mariková na šk. rok 2026/2027 poverená Mgr. Monika Surmová. 
K bodu 6
     V tomto bode p. riaditeľka oboznámila členov PR so skutočnosťou, že Školský program ovocie, zelenina, mlieko pokračuje aj v šk. roku 2026/2027.
K bodu 7
     V tomto bode bol podrobne prerokovaný návrh vypracovaného  revidovaného Školského vzdelávacieho programu Farebná škôlka, ktorý bol vypracovaný v zmysle novej legislatívy platnej od 1.1. 2026. Na jeho vypracovaní sa podieľali všetci učitelia materskej školy. K tomuto dokumentu nikto z pedagogických zamestnancov nemal pripomienky. Celý ŠKVP bol prístupný všetkým pedagogickým zamestnancom na naštudovanie. S návrhom ŠKVP budú oboznámení aj členovia Rady školy. Po prerokovaní v Rade školy bude vydaný riaditeľkou materskej školy a následne v zákonnej lehote zverejnený na webovom sídle Materskej školy Dolná Mariková 464. Predmetný dokument  po prerokovaní v rade školy bude následne vydaný riaditeľkou.
K bodu 8
     V tomto bode p. riaditeľka oboznámila členov PR s Plánom práce na šk. rok 2026/2027. Nikto z pedagogických zamestnancov k tomuto dokumentu nemal pripomienky. Tento je taktiež prístupný všetkým členom PR k naštudovaniu. 
K bodu 9
     V tomto bode boli PZ upozornení, aby počas celého šk. roka dodržiavali stanovenú pracovnú náplň. Taktiež treba dbať na bezpečnosť detí počas ich celého pobytu v MŠ. V prípade zistenia poškodení a závad na zariadeniach detského ihriska v exteriéri MŠ, ktoré by mohli ohroziť zdravie detí, treba nahlásiť p. Riljakovej. 
K bodu 10
	V tomto bode bol prerokovaný návrh Dodatku č. 1/2026 k Školskému poriadku Materskej školy Dolná Mariková, ktorý riaditeľka vypracovala v súlade s legislatívnymi zmenami. Tento dokument bude predložený na prerokovanie v Rade školy a následne vydaný riaditeľkou.  S predmetným dodatkom budú rodičia informovaní na rodičovskom združení a budú  musieť informovanosť s ním potvrdiť svojim podpisom. 
K bodu 11
     Keďže žiadny PZ nemal otázky do diskusie, pani riaditeľka pristúpila k ukončeniu PR – poďakovala za účasť. Boli prijaté nasledovné uznesenia:
· Uznesenie 2 – Vedenie Osobných spisov detí a vyššie uvedenej dokumentácie  v bode  3
T:  do 21. 09. 2026 					Z: triedni učitelia
Hlasovanie: Za: 6			Proti: 0	Zdržali sa: 0

· Uznesenie 3 – Vedenie Plánu osobného profesijného rozvoja
T: priebežne počas šk. roka				Z: všetci PZ MŠ
Hlasovanie: Za: 6			Proti: 0	Zdržali sa: 0

· Uznesenie 4 – Vedenie Školskej kroniky MŠ Dolná Mariková
T: priebežne počas šk. roka				Z: Mgr. Monika Surmová
Hlasovanie: Za: 6			Proti: 0	Zdržali sa: 0

· Uznesenie 5 –  Členovia pedagogickej rady berú na vedomie vydanie revidovaného Školského vzdelávacieho programu Materskej školy po prerokovaní v Rade školy.
Hlasovanie: Za: 6			Proti:0			Zdržali sa:0


· Uznesenie 6 –Organizovanie akcií podľa Plánu práce na šk. rok 2026/2027
T: priebežne počas šk. roka				Z: všetci PZ MŠ
Hlasovanie: Za: 6			Proti: 0	Zdržali sa: 0
 
· Uznesenie 7 – Dodržiavanie pracovnej náplne a dbanie na bezpečnosť detí počas ich celého pobytu v MŠ, hlásenie poškodení a závad na zariadeniach na detskom ihrisku v exteriéri MŠ
T: priebežne počas šk. roka				Z: všetci PZ MŠ
Hlasovanie: Za: 6			Proti: 0		Zdržali sa: 0
· Uznesenie  8 – Členovia pedagogickej rady berú na vedomie vydanie Dodatku č. 1/2026 k Školskému poriadku Materskej školy Dolná Mariková.
Hlasovanie: Za: 6			Proti: 0		Zdržali sa: 0


V Dolnej Marikovej, dňa 31. 08. 2026   

								Zapísala Mgr. Zdenka Jurenová

								Overila Mgr. Monika Surmová

PhDr. Zuzana Martikáňová
riaditeľka MŠ
